Man vas oor Eskom-kabelsDie kabels waarop beslag gelê is. Foto: ANA Hoofsupt. Wayne Minnaar, woordvoerder van die metropolisie, het gesê die verdagte, in sy 30’s, is op heter daad betrap waar hy besig was om die koperkabels op ŉ klein vragmotor in Kiblerpark te laai. Volgens Minnaar is die kabels opgegrawe en sou aan ŉ skroothandelaar verkoop word toe die verdagte in hegtenis geneem is. Nog twee verdagtes in ŉ ander motor kon daarin slaag om te ontsnap. Die verdagte sal in die Johannesburgse landdroshof verskyn op aanklag van die besit van gesteelde goedere.